2023 m. žemės drebėjimas Maroke
2023 m. žemės drebėjimas Maroke – 2023 m. rugsėjo 8 d. vakarų Maroke įvykęs žemės drebėjimas. Drebėjimo stiprumas siekė 6,8 Mw, intensyvumas – IX (griaunantis). Smūgio epicentras – 73,4 km į pietvakarius nuo Marakešo, netoli Igilo miesto Atlaso kalnuose. Žemės drebėjimas įvyko dėl negilaus nuosprūdžio po kalnų grandine. Drebėjimas padarė didelės žalos, sunaikino istorinius Marakešo paminklus. Virpesiai buvo juntami Ispanijoje, Portugalijoje ir Alžyre. Skaičiuojama, kad žuvo mažiausiai 2 900 žmonių, dar 5 500 sužeista. Tai stipriausias Maroke užfiksuotas žemės drebėjimas ir pražūtingiausias nuo 1960 m. Tai ir daugiausia aukų pareikalavęs drebėjimas 2023 m. po Turkijos ir Sirijos žemės drebėjimo. Pasaulio sveikatos organizacijos (PSO) skaičiavimais, nukentėjo apie 300 000 žmonių iš Marakešo ir aplinkinių vietovių. Po drebėjimo daugelis šalių pasiūlė humanitarinę pagalbą, o Marokas paskelbė trijų dienų nacionalinį gedulą.